钦定古今图书集成/明伦汇编/氏族典/第581卷 > 耶律敌烈
## 钦定古今图书集成/明伦汇编/氏族典/第581卷 > 耶律敌烈

按《辽史耶律敌烈传》：“敌烈，字撒懒，采访使吼五世孙。
宽厚好学，工文词。重熙末，补牌印郎君。清宁元年，稍
迁同知永州事。禁盗有功，改北面林牙承旨。九年，重
元作乱，敌烈赴援，力战平之，遥授临海军节度使。十
年，徙武安州观察使。咸雍五年，累迁长宁宫使，检括
户部司乾州钱帛逋负，立出纳经画法，公私便之。大”
康四年，为南院大王。秩满，部民请留。同知南京留守
事。有疾，上命乘传赴阙，遣太医视之。迁上京留守。大
安中，改塌母城节度使，以疾致仕，加兼侍中，赐一品
俸。八年，卒。